Legal Document

Category: 36

Text:
22. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.7530/1396 της 2/5 Ιουν. 1975 (ΦΕΚ Β'  588) Περί του τύπου και του περιεχομένου της, κατά το άρθρ. 14 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων", δηλώσεως φορολογίας πλοίων πρώτης κατηγορίας ως και την συνυποβαλλομένων μετά ταύτης δικαιολογητικών εγγράφων. Έχοντες υπ' όψει την διάταξιν της περιπτώσεως (α) της παραγράφου 1 του άρθρου 28 του Ν. 27/1975, αποφασίζομεν: Ορίζομεν όπως η υπό της παραγράφου 1 του άρθρου 14 του Ν. 27/1975 προβλεπομένη δήλωσις, έχη από του οικονομικού έτους 1975, τον ακόλουθον τύπον και περιεχόμενον: Α.ΤΥΠΟΣ ΔΗΛΩΣΕΩΣ. Η δήλωσις διακρίνεται εις δύο (2) μερικωτέρους τύπους. Ο εις εκ τούτων θα χρησιμοποιηθή δια τα πλοία της πρώτης κατηγορίας, άτινα έχουν νηολογηθή υπό Ελληνικήν σημαίαν μέχρις ενάρξεως ισχύος του Ν. 27/1975, ήτοι μέχρι και της 21ης Απριλίου 1975 και ο έτερος δια τα πλοία της πρώτης κατηγορίας άτινα ενηολογήθησαν υπό Ελληνικήν σημαίαν μετά την έναρξιν ισχύος του ως άνω Νόμου, ήτοι από 22 Απριλίου 1975 και εντεύθεν. Β.ΠΕΡΙΕΧΟΜΕΝΟΝ ΔΗΛΩΣΕΩΣ. Β1.Δήλωσις φορολογίας πλοίων πρώτης κατηγορίας νηολογηθέντων υπό Ελληνικήν σημαίαν μέχρις ενάρξεως ισχύος του Ν. 27/1975. Η δήλωσις αύτη περιέχει τας ακολούθους ενδείξεις: Ι.Σελίς πρώτη. 1.Τον τίτλον του Οικονομικού Εφόρου, εις ον δέον να επιδοθή, το Οικονομικόν Έτος εις το οποίον αφορά, τον αριθμόν δηλώσεως ως και τον αριθμόν φακέλου του δηλούντος. 2.Το όνομα, τον τόπον, τον λιμένα νηολογήσεως και τον αριθμόν τούτου, την εις κόρους ολικήν και καθαράν χωρητικότητα, την ηλικίαν του πλοίου και τον χρόνον παραδόσεως τούτου ετοίμου προς εμπορικήν εκμετάλλευσιν. 3.Το επώνυμον και το όνομα του δηλούντος, την ιδιότητα τούτου (πλοιοκτήτης, διαχειριστής κ.λπ.) ως και την διεύθυνσιν και τον αριθμόν τηλεφώνου τούτου. (Μετά την σελ. 66,63) Σελ. 66,65 Τεύχος 569 - Σελ. 39 Φορολογία Προσόδου από Πλοία 27.Α.μ.20-22 4.Το επώνυμον, το όνομα, την διεύθυνσιν και τον αριθμόν τηλεφώνου του αντικλήτου. 5.Στοιχεία αφορώντα τον προσδιορισμόν του φόρου και εισφοράς, ήτοι το είδος οφειλής (φόρου και εισφοράς), τας μειώσεις τούτων (άρθρου 5 Ν. 27/1975 και άρθρων 9 παρ. 3 και 11 παρ. 1 Ν. 27/1975) ως και τα αναλογούντα ποσά φόρου και εισφοράς εις τρεις (3) διακεκριμένας στήλας, ήτοι εις δολλάρια Η.Π.Α. ($), λίρας Αγγλίας (₤) και δραχμάς. 6.Την ημερομηνίαν συντάξεως και παραλαβής της δηλώσεως, τας υπογραφάς του δηλούντος και του αρμοδίου δια την παραλαβήν Οικονομικού Εφόρου ως και τας ενδείξεις βεβαιώσεως και καταβολής του φόρου και της εισφοράς μετά των υπογραφών των αρμοδίων υπαλλήλων, ήτοι του ενεργήσαντος την βεβαίωσιν και του επιμελητού εισπράξεων. ΙΙ.Σελίς δευτέρα. Ανάλυσις προσδιορισμού του φόρου και της εισφοράς. Ειδικώτερον η δήλωσις δέον να περιέχη: 1.Δια τον προσδιορισμόν του φόρου: την ηλικίαν του πλοίου, τους κόρους καθαράς χωρητικότητος, τον φορολογικόν συντελεστήν εις δολλάρια Η.Π.Α. ($), τον αναλογούντα φόρον εις τρεις διακεκριμένας στήλας, ήτοι εις δολλάρια Η.Π.Α. ($), λίρας Αγγλίας (₤) και δραχμάς ως και τας μειώσεις του φόρου (άρθρων 5 και 9 παρ. 3 Ν. 27/1975). 2.Δια τον προσδιορισμόν της εισφοράς: Τα κλιμάκια ολικής χωρητικότητος εις κόρους, τους κόρους ολικής χωρητικότητος του κλιμακίου, τον συντελεστήν του κλιμακίου, το προκύπτον ποσόν βάσει του ως άνω συντελεστού, τον συντελεστήν φόρου βάσει ηλικίας του πλοίου, ως ούτος προσδιορίζεται βάσει των διατάξεων της παρ. 2 του άρθρου 10 του Ν. 27/1975, την οφειλομένην εισφοράν εις δολλάρια Η.Π.Α. ($), λίρας Αγγλίας (₤) και την αναλογούσαν τοιαύτην εις δολλάρια Η.Π.Α. ($), λίρας Αγγλίας (₤) και δραχμάς ως και τας μειώσεις της εισφοράς (άρθρ. 5 και 11 παρ. 1 περίπτ. β' Ν. 27/1975). 3.Την ηλικίαν του πλοίου κατά έτη ως και τον φορολογικόν συντελεστήν εις δολλάρια Η.Π.Α ($) ανά κόρον ολικής χωρητικότητος. ΙΙΙ.Σελίς τρίτη. Αναγράφονται κατά σειράν τα διάφορα δικαιολογητικά, άτινα συμφώνως προς τας διατάξεις του Ν. 27/1975 απαιτούνται δια την υποβολήν της δηλώσεως. Ειδικώτερον ο υπόχρεως το πρώτον εις υποβολήν δηλώσεως, υπό το καθεστώς του Ν. 27/1975, δέον όπως υποβάλη τα εξής δικαιολογητικά: α)Βεβαίωσιν του οικείου ναυπηγείου περί του χρόνου παραδόσεως του πλοίου ετοίμου προς εμπορικήν εκμετάλλευσιν. β)Πιστοποιητικόν του οικείου νηολογίου, ούτινος ο χρόνος εκδόσεως δέον όπως μη αφίσταται του διμήνου από της υποβολής της δηλώσεως, περί των κόρων της καθαράς ως και της ολικής χωρητικότητος αυτού, και γ)Πιστοποιητικόν της αρμοδίας Ελληνικής κ.λπ. Αρχής, του τόπου ένθα ναυλοχεί το πλοίον, περί της αργίας του πλοίου, όπου συντρέχει περίπτωσις. Ωσαύτως ομού μετά της δηλώσεως υποβάλλονται και τα λοιπά δικαιολογητικά έγγραφα, άτινα απαιτούνται βάσει των κειμένων διατάξεων. Σελ. 66,66 Τεύχος 569 - Σελ. 40 IV.Σελίς τετάρτη. Αναγράφονται οδηγίαι όσον αφορά: α)Τον υπόχρεων προς επίδοσιν της δηλώσεως. β)Τους φορολογικούς συντελεστάς δια τον υπολογισμόν του φόρου και της εισφοράς. γ)Τας μειώσεις του φόρου και της εισφοράς. δ)Την προθεσμίαν επιδόσεως δηλώσεως και καταβολής του φόρου και της εισφοράς. ε)Το νόμισμα καταβολής, και στ)Τας συνεπείας εν περιπτώσει παραλείψεως ή υποβολής εκπροθέσμου δηλώσεως. Β2.Δήλωσις φορολογίας πλοίων πρώτης κατηγορίας νηολογουμένων υπό Ελληνικήν σημαίαν μετά την έναρξιν ισχύος του Ν. 27/1975. Η δήλωσις αύτη περιέχει τας ακολούθους ενδείξεις: Ι.Σελίς πρώτη. 1.Τον τίτλον του Οικον. Εφόρου, εις ον δέον να επιδοθή και τα λοιπά στοιχεία ως ταύτα καθορίζονται ανωτέρω (υπό στοιχείον Β. Β1 - παράγραφοι 1 έως 4) προκειμένου συμπληρώσεως της πρώτης σελίδος της δηλώσεως, ην υποβάλλουν τα νηολογηθέντα πλοία μέχρι της ημερομηνίας ενάρξεως ισχύος του Ν. 27/1975. 2.Στοιχεία αφορώντα τον προσδιορισμόν του φόρου. Ειδικώτερον η δήλωσις δέον να περιέχη κατά στήλας: α)Τα κλιμάκια ολικής χωρητικότητος εις κόρους. β)Τους κόρους ολικής χωρητικότητος κλιμακίου. γ)Τους συντελεστάς κλιμακίου. δ)Το προκύπτον ποσόν βάσει συντελεστού προηγουμένης στήλης. ε)Τον συντελεστήν φόρου βάσει ηλικίας, ως ούτος προσδιορίζεται βάσει των διατάξεων της παραγράφου 1 του άρθρου 6 του Ν. 27/1975. στ)Τον οφειλόμενον φόρον εις δολλάρια Η.Π.Α. ($). ζ)Τον αναλογούντα φόρον εις δολλάρια Η.Π.Α. ($), λίρας Αγγλίας (₤) και δραχμάς ως και τας μειώσεις του φόρου (άρθρα 5 και 7 παρ. 1 περ. β' Ν. 27/1975). 3.Την ηλικίαν του πλοίου κατά έτη ως και τον φορολογικόν συντελεστήν εις δολλάρια Η.Π.Α. ($) ανά κόρον ολικής χωρητικότητος. 4.Την ημερομηνίαν συντάξεως και παραλαβής της δηλώσεως, τας υπογραφάς του δηλούντος και του αρμοδίου δια την παραλαβήν Οικονομικού Εφόρου ως και τας ενδείξεις βεβαιώσεως και καταβολής του φόρου μετά των υπογραφών των αρμοδίων υπαλλήλων, ήτοι του ενεργήσαντος την βεβαίωσιν και του επιμελητού εισπράξεων. ΙΙ.Σελίς δευτέρα. Ουδέν αναγράφεται. ΙΙΙ.Σελίς τρίτη. Τα αναγραφόμενα και εις την τρίτην σελίδα της δηλώσεως φορολογίας πλοίων πρώτης κατηγορίας και νηολογηθέντων υπό Ελληνικήν σημαίαν μέχρις ενάρξεως ισχύος του Ν. 27/1975. (ανωτέρω υπό στοιχείον Β. Β1 περίπτωσις ΙΙΙ). IV.Σελίς τετάρτη. Αναγράφονται οδηγίαι όσον αφορά: α)Τον υπόχρεων προς επίδοσιν της δηλώσεως. β)Τον φορολογικόν συντελεστήν. γ)Τας μειώσεις του φόρου. δ)Την προθεσμίαν επιδόσεως δηλώσεως και καταβολής του φόρου. ε)Το νόμισμα καταβολής, και στ)Τας συνεπείας εν περιπτώσει παραλείψεως ή υποβολής εκπροθέσμου δηλώσεως. Η παρούσα δημοσιευθήτω δια της Εφημερίδος της Κυβερνήσεως. 27.Α.μ.22 Φορολογία Προσόδου από Πλοία